Մի քանի հոգով քաղաքիս կենտրոնը լրիվ զավթեցին, իրենցով արին: Մի միլիոն մարդուց 999 հազար 900 հոգու քշեցին քաղաքիս ծայրամասերն ու խրյուշչովկեքը, ու տեր դարձան արքունի քաղաքիս սրտին: Փաստորեն, քաղաքս օկուպացրեցին, անեքսիա արին: Ուստի քաղաքիս հպա՜րտ քաղաքապետ տիար Մարության, քաղաքը պիտի ազատագրես ու վերադարձնես իր օրինական տերերին՝ Հայաստանի Հանրապետության հպա՜րտ քաղաքացիներին: Թե չէ, ինչի՞ նման է, մարդիկ իրենց սեփական քաղաքի կենտրոն են գնում՝ իրենց անկոչ հյուր կամ լավագույն դեպքում տնվոր են զգում: Փոխանակ իրենց տեսածից խնդան, դրանց տերերի անդուր պատկերից ներվ են քայքայում: